Zaklada Friedrich-Naumann Za slobodu. Zapadni Balkan

u suradnji s

Međunarodnim programom za istraživanje europske kulture i obrazovanja i za njemačke studije Fakulteta hrvatskih studija, Sveučilište u Zagrebu

**„Medijska etika – društveni mediji – kvalitetno novinarstvo“**

Program za mlade novinare 2022.

Međunarodna radionica

Mjesto održavanja radionica: Sveučilište u Zagrebu, Fakultet hrvatskih studija, Borongajska 83d, 10 000 Zagreb, Hrvatska

Vrijeme održavanja radionica: 10. 6. 2022., 17.00 - 11. 6. 2022, 18.00

Jezik: hrvatski – uz simultano prevođenje s njemačkoga na hrvatski, hrvatski/njemački

Voditelj: prof. dr. sc. Siegfried Gehrmann, Međunarodni program Fakulteta hrvatskih studija

Sudjelovanje u programu je besplatno. Putni troškovi nisu uključeni u program.

Sudionici: mladi novinari i studenti

Na kraju programa sudionici će dobiti potvrdu Fakulteta hrvatskih studija i Zaklade Friedrich-Naumann Za slobodu.

**Teme i tijek radionica**

10. 6. 2022., 17.00 – 20.30

Modul: Medijska etika i medijska pismenost

Prof. dr. sc. Danijel Labaš

11. 6. 2022., 9.00 – 12.00

Modul: Fake news i uloga „društvenih medija“

Dr. sc. Petra Pansegrau, Sveučilište Bielefeld

11. 6. 2022., 13.30 – 17.30

Modul: Kvalitetno novinarstvo – temelji, standardi, tehnike

Dr. sc. Thomas Brey, Rhauderfehn

11. 6. 2022., 17.30 – 18.00

Završna rasprava/evaluacija

**U subotu 11. 6. 2022. za sudionike je predviđen catering**

**Kratki opis modula**

*Modul „Medijska etika i medijska pismenost“*

Modul će biti posvećen odnosu između medijske etike i medijskoga odgoja i obrazovanja / medijske pismenosti u digitalno doba. U središtu promišljanja voditelja modula sa sudionicima bit će uloga medijske publike/publika. Riječi će biti o promjeni paradigme koja je dovela do teorijskih promišljanja i metoda u kojima u središtu razmišljanja nije više moć medija, novinara i medijskih sadržaja nego kritična i medijski kompetentna publika koja analizira njihovo značenje u (semiotičkoj) recepciji, kako medijskih tekstova tako i medijskih sadržaja. Odnos između novinara i publike analizirat će se na konkretnim primjerima: publika kao (glavni) protagonist medijskih i novinarskih sadržaja, kao sunositelj i sukreator medijskih i novinarskih sadržaja i kao oblikovatelj medija i novinarskih sadržaja. Osim toga, u ovome će se modulu na temelju konkretnih primjera iz medija raspraviti i pitanje (ne)povjerenja u medije i novinare, te istražiti mogući uzroci.

*Modul „Fake news i uloga društvenih medija (social media)“*

Pojam 'činjenice' odnosi se na vrlo aktualnu društvenu raspravu, koja je popraćena sloganima kao što su 'lažljivi mediji', 'fake news/lažne vijesti' i 'alternativne činjenice', uz koje se vežu i mitovi zavjere. Ova je rasprava postala vrlo vidljiva i učinkovita posebno u trenutnoj krizi zbog koronavirusa. Značajan dio ovog diskursa provodi se na društvenim medijima i dopire do sve veće publiku. Stoga je ovaj modul usmjeren teorijski i praktično. U njemu će se ispitati područja kao što su povjerenje društva u masovne medije, transparentnost u novinarstvu, činjenice i fikcija, kriza vjerodostojnosti medija i širenje lažnih vijesti putem društvenih medija. Osim toga, promatrat će se konkretne slučajeve koji pokazuju kako se ciljane dezinformacije šire preko društvenih medija. Osim toga, raspravljat će se o mjerama koje mediji i novinari mogu poduzeti kako bi se suprotstavili novom nepovjerenju.

*Modul „Kvalitetno novinarstvo: temelji – standardi - tehnike“*

U ovom će se modulu istražiti novinarski nedostaci i predstaviti međunarodni standardi izvještavanja. Na početku će se postaviti teorijska pitanja o funkciji i značenju novinarstva u parlamentarnim demokracijama. Slijedi upoznavanje s mogućim oblicima izražavanja ozbiljnog novinarstva na temelju aktualnih hrvatskih medijskih tekstova. Fokus ovog modula je na praktičnim vježbama: u malim će se grupama prerađivati prethodno prezentirani medijski tekstovi kako bi bili privlačniji publici. O rezultatima će se raspraviti zajedno.

**Predavači**

*Prof. dr. sc. Danijel Labaš*, Sveučilište u Zagrebu, Fakultet hrvatskih studija

Studirao je teologiju u Zagrebu i na Papinskom sveučilištu Gregorijana u Rimu te komunikacijske znanosti na Papinskom sveučilištu Salezijana u Rimu. Pročelnik je Odsjeka za

komunikologiju Fakulteta hrvatskih studija. Višegodišnje istraživačko i predavačko iskustvo stjecao je na području komunikacijskih znanosti, semiotike medija, filma i religije, medijske etike i medijske pedagogije. Kao novinar djelovao je u Njemačkoj, Italiji i Hrvatskoj. Trenutna područja znanstvenog zanimanja: komunikacijske i medijske znanosti, medijska etika i semiotika medija, medijska pedagogija i strateško i krizno komuniciranje u odnosima s javnostima.

*Dr. Petra Pansegrau*, Sveučilište Bielefeld, Fakultet za lingvistiku i književnost. Studij lingvistike, književnosti i medijske pedagogije. Koordinatorica je diplomskoga studija Interdisciplinarnih medijskih studija; dugogodišnje istraživačko i predavačko iskustvo na području medijskih znanosti, znanstvene komunikacije, analize medija, diskursa i uokvirivanja (framing), kao i uloge medija u društvenim procesima. Trenutna područja znanstvenog zanimanja: dezinformacije (fake news) u digitalnim medijima, povjerenje u medije / novinarstvo kao i participativna znanstvena komunikacija.

*Dr. Thomas Brey, M.A*. Studij istočnoeuropske povijesti i komunikacijskih znanosti na Sveučilištima Bochum, Mainz i Münster. Gotovo 40-godišnje iskustvo specijalista za jugoistočnu Europu Njemačke izvještajne agencije (dpa), prije tri godine umirovljen. Unatrag 10 godina podučava na različitim njemačkim sveučilištima u području politologije i novinarstva s osvrtom na regiju. Članke piše u prominentnim medijima jugoistočne Europe. Redovite analize za Deutsche Welle. Trenutno područje zanimanja: EU i zemlje kandidatkinje za pristup, izgradnja demokracije, reforme i modernizacije u zemljama bivše Jugoslavije, ruska propaganda u jugoistočnoj Europi.